En liten (5-6 millimeter), forholdsvis kort og bred, litt flat, metallglinsende praktbille. Hos denne arten er gjerne hode, pronotum og et kileformet område foran på dekkvingene grønnlige, mesteparten av dekkvingene purpuraktige. Hodet er stort og bredt med store, rundede fasettøyne. Antennene er forholdsvis korte og en tanke klubbeformede. Pronotum er omtrent rektangulært sett ovenfra, med litt rundede sider, mye bredere enn langt. Dekkvingene har ikke punktrader, men ofte noen runde groper.